Til alle husejere i Skovparken

Der indkaldes herved i henhold til § 8 i foreningens vedtægter til ekstraordinær generalforsamling i Grundejerforeningen Skovparken til afholdelse onsdag den 29. november 2023 kl. 19.30 i Risskov Biblioteks pavillon.

Dagsorden:

1. Valg af dirigent og referent
2. Emnet for den ekstraordinære generalforsamling er maling af husene. Bestyrelsen har med bistand fra en NIRAS-konsulent indhentet tre tilbud på udførelse af arbejdet. Et af tilbuddene er prismæssigt helt uden for vores rækkevidde. De to øvrige tilbud overskrider også vores umiddelbare økonomiske formåen, men med en forhøjelse af den allerede vedtagne ekstrabetaling på 5.000 kr. pr. hus (jf. beslutning på generalforsamlingen den 10.05. 2022) til 12.000 kr. vil vi have råd til at acceptere et af disse tilbud og få sat arbejdet i gang. Bestyrelsen beder på denne baggrund den ekstraordinære generalforsamling tage stilling til følgende alternativer:
3. den skitserede engangs-opkrævning af et beløb på 12.000 kr. pr. hus,
4. at vi udskyder malingen af husene i 2-3 år og i denne periode forhøjer den løbende indbetaling af bidrag til malekontoen. Funktionelt er der ifølge eksperter ikke noget til hinder for at vente, men æstetisk kan der være argumenter imod,
5. at vi supplerer den vedtagne ekstrabetaling på 5.000 kr. pr. hus med optagelsen af et lån på 400.000 kr., som vi så afdrager via en forhøjet kontingentbetaling.

Efter diskussionen af disse alternativer forventes mødet at munde ud i en afstemning som grundlag for en beslutning, der vil være økonomisk bindende for foreningens medlemmer, så alle opfordres til at deltage og gøre deres indflydelse gældende.

På bestyrelsens vegne

Henrik Kaare Nielsen